KOMISSION TÄYTÄNTÖÖNPANOASETUS (EU) 2019/1981,

annettu 28 päivänä marraskuuta 2019,

täytäntöönpanoasetuksen (EU) 2019/626 muuttamisesta niiden kolmansien maiden tai kolmansien maiden alueiden, joista tiettyjen ihmisravinnoksi tarkoitettujen etanoiden, gelatiinin ja kollageenin ja hyönteisten tulo Euroopan unioniin on sallittua, luetteloiden osalta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (virallista valvontaa koskeva asetus) (1) ja erityisesti sen 127 artiklan 2 kohdan,

sekä katsoo seuraavaa:

(1) Asetuksessa (EU) 2017/625 vahvistetaan säännöt sellaista virallista valvontaa ja sellaisia muita virallisia toimia varten, joita jäsenvaltioiden toimivaltaiset viranomaiset suorittavat tarkastaakseen, että unionin lainsäädäntöä noudatetaan muun muassa elintarvikkeiden turvallisuuden alalla tuotannon, jalostuksen ja jakelun kaikissa vaiheissa. Siinä säädetään erityisesti, että tiettyjä eläimiä ja tavaroita saa tulla unioniin ainoastaan komission tätä tarkoitusta varten laatimaan luetteloon sisältyvästä kolmannesta maasta tai sen alueelta.

(2) Komission delegoidulla asetuksella (EU) 2019/625 (2) täydennetään asetusta (EU) 2017/625 siltä osin kuin on kyse tiettyjen ihmisravinnoksi tarkoitettujen eläinten ja tavaroiden lähetysten tuloa unioniin kolmansista maista tai niiden alueilta koskevista vaatimuksista sen varmistamiseksi, että kyseiset vaatimukset ovat asetuksen (EU) 2017/625 1 artiklan 2 kohdan a alakohdassa tarkoitetuissa säännöissä vahvistettujen vaatimusten tai vähintään niitä vastaaviksi todettujen vaatimusten mukaiset. Delegoidun asetuksen (EU) 2019/625 3 artiklassa vahvistetaan säännöt, jotka koskevat tiettyjä eläimiä ja tavaroita, joiden edellytetään tulevan ainoastaan niistä kolmansista maista tai niiden alueilta, jotka sisältyvät asetuksen (EU) 2017/625 126 artiklan 2 kohdan a alakohdassa tarkoitettuun luetteloon. Kyseiseen luetteloon sisällyttämisen vaatimukset vahvistetaan delegoidun asetuksen (EU) 2019/625 4 artiklassa asetuksen (EU) 2017/625 127 artiklan 3 kohdassa vahvistettujen yleisempien vaatimusten lisäksi.

(3) Komission täytäntöönpanoasetuksessa (EU) 2019/626 (3) vahvistetaan ne kolmansien maiden tai kolmansien maiden alueiden luettelot tai viitataan tällaisiin luetteloihin, joista tiettyjen ihmisravinnoksi tarkoitettujen eläinten ja tavaroiden tulo Euroopan unioniin on sallittua, jotta voidaan varmistaa delegoidun asetuksen (EU) 2019/625 4 artiklassa ja asetuksen (EU) 2017/625 127 artiklan 3 kohdassa vahvistettujen elintarviketurvallisuutta koskevien vaatimusten noudattaminen. Täytäntöönpanoasetusta (EU) 2019/626 sovelletaan 14 päivästä joulukuuta 2019.

(4) Täytäntöönpanoasetuksen (EU) 2019/626 12 artiklassa sallitaan asetuksen (EY) N:o 853/2004 (4) liitteen 6.2 kohdassa määriteltyjen etanoiden tulo unioniin tietyin edellytyksin siten, että kyseessä olevat lähetykset tulevat kolmansista maista tai niiden alueilta, jotka on lueteltu täytäntöönpanoasetuksen (EU) 2019/626 liitteessä III.

(5) Asetuksen (EY) N:o 853/2004 6 artiklan 1 kohdan a alakohdan mukaisesti eläinperäisiä tuotteita, mukaan lukien muut ihmisravinnoksi tarkoitetut etanalajit, voidaan tuoda unioniin vain, jos kyseinen kolmas maa tai sen alueet on mainittu täytäntöönpanoasetuksessa (EU) 2019/626 vahvistetussa luettelossa.

(6) Ennen asetuksen (EU) 2019/626 mukaisen luetteloinnin voimaantuloa tällaisten etanoiden tuonti on sallittua komission asetuksen (EU) 2017/185 (5) 3 artiklan mukaisesti. Kyseisessä artiklassa säädetään poikkeuksesta, joka koskee asetuksen (EY) N:o 853/2004 6 artiklan 1 kohdassa vahvistettujen eläinperäisten tuotteiden tuontia koskevia terveysvaatimuksia, ja jota sovelletaan 31 päivään joulukuuta 2020. On aiheellista sisällyttää nämä etanalajit täytäntöönpanoasetuksen (EU) 2019/626 liitteessä III vahvistettuun luetteloon kolmansista maista ja niiden alueista, jotta voidaan välttää kaupan häiriöt 31 päivän joulukuuta 2020 jälkeen.

(7) Armenia pyysi 31 päivänä tammikuuta 2019 tulla lisätyksi luetteloon kolmansista maista, joista jäsenvaltiot sallivat ihmisravinnoksi tarkoitettujen etanoiden tuonnin unioniin. Armenia toimitti takeet siitä, että se täyttää asetuksen (EU) 2017/625 127 artiklan 3 kohdassa ja delegoidun asetuksen (EU) 2019/625 4 artiklassa säädetyt vaatimukset etanoiden unioniin tulon sallimiseksi. Armenia olisi sen vuoksi sisällytettävä täytäntöönpanoasetuksen (EU) 2019/626 liitteessä III vahvistettuun luetteloon kolmansista maista ja niiden alueista, joista etanoiden tulo unioniin on sallittua.

(8) Täytäntöönpanoasetuksen (EU) 2019/626 14 artiklassa viitataan luetteloon kolmansista maista ja niiden alueista, joista gelatiinin ja kollageenin tulo unioniin on sallittua. Mainitussa 14 artiklassa rajoitetaan nauta-, lammas-, vuohi-, sika- ja hevoseläimistä sekä siipikarjasta saadun gelatiinin ja kollageenin tulon unioniin ainoastaan sellaisista kolmansista maista tai niiden alueilta, joista tiettyjen sorkka- ja kavioeläinten tuoreen lihan ja tiettyjen lajien siipikarjanlihan lähetysten tuonti unioniin on sallittua.

(9) Kyseisessä 14 artiklassa rajoitetaan entisestään tällaisen gelatiinin ja kollageenin tuloa unioniin tuoreeseen lihaan sovellettaviin eläinten terveyttä koskevien rajoitusten perusteella. Jälkimmäiset rajoitukset eivät ole aiheellisia, koska gelatiinin ja kollageenin tuotantoprosessi sulkee pois tällaiset eläinten terveyteen liittyvät vaarat. Tämän vuoksi gelatiinin ja kollageenin tuloon unioniin kolmansista maista tai niiden alueilta olisi sovellettava vähemmän rajoittavaa lähestymistapaa, joka perustuu ainoastaan asetuksen (EU) 2017/625 ja delegoidun asetuksen (EU) 2019/625 mukaisten eläinten ja tavaroiden tuloa unioniin koskevien vaatimusten noudattamiseen.

(10) Täytäntöönpanoasetuksen (EU) 2019/626 20 artiklassa viitataan luetteloon kolmansista maista ja niiden alueista, joista hyönteisten tulo unioniin on sallittua. Mainitussa artiklassa viitataan kolmansiin maihin ja niiden alueisiin, joista hyönteiset on hyväksytty Euroopan parlamentin ja neuvoston asetuksen (EU) 2015/2283 (6) mukaisesti ja jotka luetellaan komission täytäntöönpanoasetuksessa (EU) 2017/2470 (7). Täytäntöönpanoasetuksen (EU) 2019/626 20 artiklassa ei kuitenkaan erikseen yksilöidä niitä kolmansia maita ja niiden alueita, joille tällainen lupa on annettu. Sen vuoksi on aiheellista viitata sellaisten kolmansien maiden ja niiden alueiden, joista kyseisten hyönteisten tulo unioniin on sallittua, konkreettiseen luetteloon täytäntöönpanoasetuksen (EU) 2019/626 erillisessä liitteessä. Hyönteisten tulo unioniin kolmansista maista ja niiden alueilta olisi sallittava vain, jos kyseiset maat toimittavat riittävät takeet siitä, että ne täyttävät asetuksen (EU) 2017/625 127 artiklan 3 kohdassa ja delegoidun asetuksen (EU) 2019/625 4 artiklassa säädetyt vaatimukset.

(11) Kanada toimitti 8 päivänä lokakuuta 2019 riittävät takeet saadakseen luvan hyönteisten tulolle unioniin.

(12) Sveitsi toimitti 28 päivänä elokuuta 2019 riittävät takeet saadakseen luvan hyönteisten tulolle unioniin.

(13) Etelä-Korea toimitti 11 päivänä syyskuuta 2019 riittävät takeet saadakseen luvan hyönteisten tulolle unioniin.

(14) Kanadasta, Sveitsistä ja Etelä-Koreasta olisi sen vuoksi sallittava hyönteisten tulo unioniin, ja täytäntöönpanoasetuksen (EU) 2019/626 20 artiklaa olisi muutettava.

(15) Koska täytäntöönpanoasetusta (EU) 2019/626 sovelletaan 14 päivästä joulukuuta 2019, myös tätä asetusta olisi sovellettava kyseisestä päivästä mahdollisten kaupan häiriöiden välttämiseksi erityisesti gelatiinin ja kollageenin unioniin tuonnin osalta.

(16) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Muutetaan täytäntöönpanoasetus (EU) 2019/626 seuraavasti: 1) korvataan 2 artiklan 17 kohta seuraavasti: ”17) ’etanoilla’ asetuksen (EY) N:o 853/2004 liitteessä I olevassa 6.2 kohdassa määriteltyjä etanoita sekä muita ihmisravinnoksi tarkoitettuja etanalajeja, jotka kuuluvat heimoon Helicidae, Hygromiidae tai Sphincterochilidae;” 2) Korvataan 12 artikla seuraavasti: ”12 artikla Luettelo kolmansista maista tai niiden alueista, joista etanoiden tulo unioniin on sallittua Ihmisravinnoksi tarkoitettujen etanoiden lähetysten tulo unioniin on sallittua ainoastaan sellaisista kolmansista maista tai niiden alueilta, jotka luetellaan tämän asetuksen liitteessä III.” 3) Korvataan 14 artiklan 1 ja 2 kohta seuraavasti: ”1. Ihmisravinnoksi tarkoitetun nauta-, lammas-, vuohi- ja sika- sekä hevoseläimistä saadun gelatiinin ja kollageenin lähetysten tulo unioniin on sallittua ainoastaan sellaisista kolmansista maista, jotka luetellaan asetuksen (EU) N:o 206/2010 liitteessä II olevan 1 osan sarakkeessa 1, tai Etelä-Koreasta, Malesiasta, Pakistanista tai Taiwanista. 2. Ihmisravinnoksi tarkoitetun siipikarjasta saatavan gelatiinin ja kollageenin lähetysten tulo unioniin on sallittua ainoastaan sellaisista kolmansista maista, jotka luetellaan asetuksen (EY) N:o 798/2008 liitteessä I olevan 1 osan taulukon sarakkeessa 1, tai Taiwanista.” 4) Korvataan 20 artikla seuraavasti: ”20 artikla Kolmannet maat tai alueet, joista hyönteisten tulo unioniin on sallittua Ihmisravinnoksi tarkoitettujen hyönteisten lähetysten tulo unioniin on sallittua ainoastaan, jos tällaiset elintarvikkeet ovat peräisin ja on lähetetty sellaisesta kolmannesta maasta tai sen alueelta, joka luetellaan tämän asetuksen liitteessä III a.” 5) Muutetaan liitteet tämän asetuksen liitteen mukaisesti.

2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 14 päivästä joulukuuta 2019.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä marraskuuta 2019. Komission puolesta Puheenjohtaja Jean-Claude JUNCKER

(1) EUVL L 95, 7.4.2017, s. 1.

(2) Komission delegoitu asetus (EU) 2019/625, annettu 4 päivänä maaliskuuta 2019, Euroopan parlamentin ja neuvoston asetuksen (EU) 2017/625 täydentämisestä siltä osin kuin on kyse tiettyjen ihmisravinnoksi tarkoitettujen eläinten ja tavaroiden lähetysten unioniin tuloa koskevista vaatimuksista (EUVL L 131, 17.5.2019, s. 18).

(3) Komission täytäntöönpanoasetus (EU) 2019/626, annettu 5 päivänä maaliskuuta 2019, niiden kolmansien maiden ja kolmansien maiden alueiden luetteloista, joista tiettyjen ihmisravinnoksi tarkoitettujen eläinten ja tavaroiden tulo Euroopan unioniin on sallittua, ja täytäntöönpanoasetuksen (EU) 2016/759 muuttamisesta näiden luetteloiden osalta (EUVL L 131, 17.5.2019, s. 31).

(4) Euroopan parlamentin ja neuvoston asetus (EY) N:o 853/2004, annettu 29 päivänä huhtikuuta 2004, eläinperäisiä elintarvikkeita koskevista erityisistä hygieniasäännöistä (EUVL L 139, 30.4.2004, s. 55).

(5) Komission asetus (EU) 2017/185, annettu 2 päivänä helmikuuta 2017, Euroopan parlamentin ja neuvoston asetusten (EY) N:o 853/2004 ja (EY) N:o 854/2004 tiettyjen säännösten soveltamista koskevista siirtymätoimenpiteistä (EUVL L 29, 3.2.2017, s. 21).

(6) Euroopan parlamentin ja neuvoston asetus (EU) 2015/2283, annettu 25 päivänä marraskuuta 2015, uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta (EUVL L 327, 11.12.2015, s. 1).

(7) Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).